Source: https://www.monitoruldegalati.ro/sport/csm-galati,-la-un-pas-de-finala-lnh.html
Timestamp: 2019-04-22 12:14:05+00:00

Document:
CSM Galaţi, la un pas de finala LNH - Monitorul de Galati - Ziar print si online
CSM Galaţi, la un pas de finala LNH Recomandat
Marți, 09 Aprilie 2019 12:29
Luni seara, pe gheaţa Patinoarului Dunărea s-a desfăşurat episodul 2 al semifinalei Ligii Naţionale de hochei pe gheaţă dintre CSM Galaţi şi ACSH Gheorgheni. Oaspeţii au încercat să dea lovitura şi au condus cu 2-0 după prima treime. A fost doar un foc de paie mocnit pentru că echipa antrenată de Vadim Shachaichuk şi Cornel Chiriţă şi-a turat motoarele la maxim şi nu le-a mai dat nicio şansă advesarilor. La fel ca în ziua precedentă, CSM Galaţi a tranşat disputa în partea a doua când a punctat de patru ori pe tabelă: Fefelov în superioritate numerică ajutat de Baskov, apoi rolurile s-au inversat la golul 2, Zabludovscky s.n. - Fefelov, Hildebrand şi Mărcuş. În ultima repriză, echipa noastră a făcut şi spectacol spre deliciul suporterilor prezenţi în tribune. Scorul a luat proporţii după reuşitele lui Rybalko - Fefelov, Neznamov, Baskov şi Neznamov - Zagidullin, Hildebrand, ultimele două chiar în inferioritate numerică. Cu şapte secunde înainte de sirena de final, echipa vizitatoare a înscris doar pentru impresia artistică. CSM Galaţi - ACSH Gheorgheni 7-3 (0-2, 4-0, 3-1). Scorul la general a devenit 2-0. Semifinala se mută la Gheorgheni, primul joc se va disputa pe 11 aprilie, de la ora 18.30 iar cel de-al doilea, dacă va mai fi cazul pe 12 aprilie. Vă reamintim că se califică în finala mare echipa care câştigă trei jocuri. În cealaltă semifinală, ASC Corona Braşov - SC Miercurea Ciuc, scorul general: 1-1.
https://www.monitoruldegalati.ro/sport/csm-galati,-la-un-pas-de-finala-lnh.html#sigProGalleriaff9a305006
« CSM Arcada a câştigat la Craiova şi a preluat fotoliul de lider
Handbalistele de la CSM Galaţi au condus 50 de minute Măgura, dar au fost învinse »
CSM Galaţi, la un pas de finala LNH

References: CSM 
 CSM 
 CSM 
 CSM 
 CSM 
 CSM 

CSM